хуморески за Математика
Въздушен балон се отклонил от курса и въздухоплавателят спешно се спуснал на малка височина. Виждайки човек на земята, го попитал:
- Извинете, къде се намирам?
- Намирате се във въздушен балон, на около 15 метра височина, координатите Ви са 5°28’17″ N и 100°40’19″ E.
- Изглежда, Вие сте математик? - въздъхнал въздухоплавателят.
- Да, аз съм математик! - казал човекът.
- Как се досетихте?
- Вашият отговор е точен и пълен, но безполезен за мен. Аз, както и преди не знам къде се намирам, нито какво да правя по-нататък? Не само не ми помогнахте, но загубихте времето ми.
- Вие изглежда сте някакъв началник? - отбелязал математикът.
- Аз наистина съм топ мениджър в сериозна компания. - отвърнал въздухоплавателят.
- Как се досетихте? Може би сте ме виждал по телевизията?
- Защо ми е нужно? - удивил се математикът.
- Помислете сам: не знаете нито къде се намирате, нито какво правите там, за което обвинявате низшестоящите. Искайки съвет от експерт, дори за секунда не се замисляте, способен ли сте да го разберете. Когато се оказва, че не сте способен, се възмущавате, вместо да зададете допълнителен въпрос. Намирате се в същото положение, както преди отговора ми, но вече обвинявате мен за това. И накрая, стоите по-високо от другите, благодарение на надут балон, но ако нещо се случи с него, падането ще бъде фатално за вас.